open-index/open-wikipedia-markdown huggingface dataset:
24K Magic

**24K Magic** הוא אלבום האולפן השלישי של הזמר האמריקאי ברונו מארס. האלבום יצא ב-18 בנובמבר 2016, על ידי חברת התקליטים אטלנטיק רקורדס. הקלטת האלבום נערכה ב-2015 עד 2016. הסינגל הראשון, הנושא את שם האלבום הגיע למקום ה-4 במצעד הפזמונים האמריקאי בילבורד הוט 100, כאשר הוא בעל מעמד מכירות של 5 פלטינות, ובישראל למקום הראשון במצעד המדיה פורסט. הסינגל השני מהאלבום, "That's What I Like" הגיע למקום הראשון במצעד הפזמונים האמריקאי והוא עם תואר מכירות של 6 פלטינות בארצות הברית. הסינגל השלישי מן האלבום, "Versace on the Floor", הגיע למקום ה-33 במצעד הפזמונים האמריקאי ובעל מעמד מכירות של פלטינה. ב-4 בינואר 2018 הוציא ברונו את השיר Finesse בשיתוף פעולה עם קארדי בי. השיר הגיע למקום הראשון במצעד המדיה פורסט בישראל, ולמקום ה-3 במצעד הפזמונים האמריקאי. השיר בעל מעמד של 2 פלטינות בארצות הברית.

ב-27 ביולי 2017, הגיע האלבום למעמד 2 פלטינות בארצות הברית, שהם כ-2,000,000 עותקים שנמכרו בארצות הברית עד לתאריך זה.

בגראמי 2018, ברונו זכה עם האלבום בפרסים אלבום ה-RnB הטוב ביותר, אלבום השנה והקלטת השנה, עם הסינגל "That's What I Like" זכה מארס בשיר השנה, הופעת ה-RnB הטובה ביותר, ושיר ה-RnB הטוב ביותר.

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2016, וסיכום האלבומים של העשור השני. כתב העת *[[בילבורד]]* דירג את האלבום במקום ה-69 ברשימתם "100 האלבומים הטובים ביותר של העשור השני".

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי ברונו מארס
קטגוריה:אלבומים באנגלית
קטגוריה:אלבומים שהופקו על ידי אמיל הייני
קטגוריה:אלבומים שהופקו על ידי ג'ף באסקר
קטגוריה:זוכי פרס גראמי לאלבום השנה
קטגוריה:זוכי פרס גראמי לאלבום ה-R&B הטוב ביותר
קטגוריה:זוכי פרס גראמי לאלבום הלא קלאסי המעובד הטוב ביותר
קטגוריה:אלבומים זוכי פרס המוזיקה האמריקאית
קטגוריה:זוכי פרס המוזיקה של בילבורד: אלבומים
קטגוריה:אלבומי פלטינה באוסטרליה
קטגוריה:אלבומי פלטינה בממלכה המאוחדת
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה כפולה ומעלה בקנדה
קטגוריה:אלבומי חברת אטלנטיק רקורדס
ריצ'רד ברטרם

**ריצ'רד הווארד "דיק" ברטרם** (באנגלית: **Richard Howard "Dick" Bertram**; 4 בפברואר 1916 - 28 באפריל 2000) היה אלוף מרוצי סירות מנוע ויאכטות מרוצים, יצרן סירות מוביל, וברוקר.

ברטרם נולד באיסט אורנג', ניו ג'רזי. הוא למד להפליג בגיל צעיר עם הוריו על מימי מפרץ בארנגאט. בגיל 8 היה לבעלים של סירתו הראשונה, בה הפליג במרוץ הראשון שלו בגיל 10. בעת לימודיו באוניברסיטת קורנל היה סקיפר באליפות הקולג'ים. אחרי תקופת הקולג', המשיך ברטרם להתחרות במרוצים רבים ברחבי העולם והוכתר במגזין ספורטס אילוסטרייטד כ"אחד מטובי שייטי האוקיינוס התחרותיים".

בשנת 1947, עבר ברטרם למיאמי, פלורידה, שם פתח חברת תיווך יאכטות מצליחה בשם ריצ'רד ברטרם ושו"ת. בין לקוחותיו היו אריסטוטלס אונאסיס, אגא חאן, חוסיין מלך ירדן והנסיך השוודי ברטיל, דוכס הלנד. שמאחוריו עסק תיווך מצליח, המשיך ברטרם להתחרות בסבב העולמי של תחרויות סירות המנוע תוך שהוא שובר שיאים וקוטף פרסים. לעיתים קרובות התחרה בדגם ברטרם 31 שלו.

בשנת 1960 יסד חברה ליצור יאכטות בשם "יאכטות ברטרם" (Bertram Yacht). החברה החלה בייצור סדרתי של סירות מדגם "V" עמוק בעיצובו המהפכני של ריימונד האנט שהפך למותג בעולם היאכטות. בשנת 1963 העניק זיכיון לחברת International Marine מסקורסבי, ויקטוריה שבאוסטרליה, לייצר יאכטות תחת המותג ברטרם. עם זאת, בשנת 1964 עזב את יאכטות ברטרם כדי להתמקד בעסקי ההשקעות שלו. מאז עזיבתו שינתה יאכטות ברטרם בעלויות מספר פעמים.

קטגוריה:אמריקאים ילידי ניו ג'רזי
קטגוריה:אנשי עסקים בתחום הספנות
קטגוריה:מותגים
קטגוריה:בוגרי אוניברסיטת קורנל
קטגוריה:אמריקאים שנולדו ב-1916
קטגוריה:אמריקאים שנפטרו ב-2000
APB: All Points Bulletin

**All Points Bulletin:Reloaded**, לעיתים מקוצר כ-**APB**, הוא משחק מחשב מרובה משתתפים בגוף שלישי, שפועל על מערכת ההפעלה Microsoft Windows, ותוכנת על ידי חברת RealTime Worlds. המשחק עוצב על ידי דייוויד ג'ונס, האיש שאחראי על הפקתם של סדרת משחקי Grand Theft Auto ו-CrackDown.

## השקת המשחק
המשחק הופץ ב-6 ביוני 2010 בדרום אמריקה ובאירופה. עקב הצורך לשלם על מנת לשחק במשחק, Realtime World, שהייתה בעלת המשחק, הודיעה שהמשחק ייסגר. אחרי חיפושים רבים אחרי קונה, קמה החברה K2 Network שכיום נקראת Gamersfirst, וקנתה את המשחק בכ־1.5 מיליון לירות שטרלינג.

באמצע 2010 פרסמה Gamersfirst שהמשחק יהיה חינמי, "Free 2 Play". כיום המשחק מונה אלפי משתמשים מרחבי העולם, ומרוויח מיליוני דולרים בשנה.

## משחקיות
במשחק יש מלחמה פנימית בין "שוטרים" ו"פושעים", שתי קבוצות שהשחקן בוחר את השייכות אליהן עם פתיחת הדמות בתחילת המשחק. עלילת המשחק מתרחשת בעיר דמיונית הנקראת "San Paro". לכל קבוצה יש משימות שונות, כדוגמת משימה לשרוף מכוניות בעיר לפושעים, בניגוד למשימת סריקת טביעות אצבע לשוטרים.
למשחק יש מימד חברתי שבא לידי ביטוי ביכולת עיצוב של חפצים במשחק ומכירתם בשוק, Marketplace.

### מפות במשחק
במשחק מפות שונות, כאשר לכל אחת מתאימים כלי נשק שונים וטקטיקות אחרות.

קובץ:ScreenShot00006.png|מפת **Financial**
קובץ:ScreenShot00007.png|מפת **Watterfront**
קובץ:ScreenShot00011.png|מפת **Social**
קובץ:ScreenShot00012.png.png|מפת **Baylan**
קובץ:ScreenShot00009.png|מפת **Asylum**


## קישורים חיצוניים

* 
* 

קטגוריה:משחקי רשת מרובי-משתתפים
קטגוריה:משחקי Windows
קטגוריה:משחקי וידאו משנת 2010
קטגוריה:משחקי עולם פתוח ממוחשבים
קטגוריה:משחקי יריות ממוחשבים (גוף שלישי)
קטגוריה:משחקי פלייסטיישן 4
קטגוריה:משחקי Xbox One
קטגוריה:משחקי פעולה-הרפתקאות
קטגוריה:משחקים דמויי GTA
קטגוריה:משחקי וידאו שפותחו בממלכה המאוחדת
מבצע מרגרטה

ממוזער
**מבצע מרגרטה** (בגרמנית: **Unternehmen Margarethe**) היה מבצע צבאי שערכה גרמניה הנאצית בחודש מרץ 1944. במבצע זה נכנס הצבא הגרמני (הוורמכט) וכבש למעשה את ממלכת הונגריה, מחשש שזו תחליף צדדים במלחמת העולם השנייה. המבצע היה קצר, והסתיים ללא שפיכות דמים. מאוחר יותר תכננה גרמניה לצאת ל**מבצע מרגרטה 2** כדי לכבוש את רומניה באותו אופן, אולם המבצע לא יצא לפועל.

## המבצע

להיטלר נודע כי ראש ממשלת הונגריה מיקלוש קאלאי מנהל מגעים חשאיים עם בריטניה וארצות הברית על יציאתה של הונגריה מתמיכתה בגרמניה במלחמת העולם השנייה. המגעים נעשו באישור מצד שליט הונגריה מיקלוש הורטי, והיטלר הבין כי אין לסמוך על ההונגרים. היטלר חשש כי כניעתה של הונגריה למדינות המערב, תחשוף את אגפו הדרומי, ותנתק מיליון חיילים גרמניים שעדיין לחמו בבלקן כנגד הצבא האדום. ב-12 במרץ 1944, הורה היטלר למפקדי הוורמאכט להכין תוכנית לכיבוש יעדים אסטרטגיים בהונגריה.

ב-15 במרץ הזמין היטלר את הורטי לפגישה עמו בזלצבורג שבאוסטריה, ובכוונה תחילה משך את המשא ומתן כמה ימים. בעוד הורטי נמצא באוסטריה, הצבא ההונגרי נותר ללא מפקדו העליון, והממשלה נותרה ללא הנהגה. כוחות גרמניים עברו בחשאי את הגבול, והשתלטו במהירות על נקודות אסטרטגיות ברחבי הונגריה. המבצע היה מהיר מאוד, ולא נהרגו אנשים במהלכו. היטלר סיים את שיחותיו עם הורטי ב-18 במרץ, וזה האחרון עלה על רכבת שתיקח אותו מאוסטריה להונגריה. כשהגיע להונגריה, הופתע לגלות שהחיילים המברכים אותו לשלום הם גרמנים.

הגרמנים הבהירו להורטי כי אם ברצונו שהונגריה תשמור על אוטונומיה, עליו לפטר את ראש הממשלה קאלאי, ולמנות את דמה סטויאי כראש ממשלה. במקור תכננו הגרמנים לפרק את הצבא ההונגרי, אולם בסופו של דבר הוחלט להשאירו על כנו. הורטי עצמו המשיך להחזיק בתפקידיו, אולם איבד בפועל את כל סמכויותיו לטובת מיופה הכוח הגרמני אדמונד וזנמאייר. התפתחות זו הייתה טראגית ליהדות הונגריה. יהודי הונגריה, שסבלו מאוד תחת משטרו של הורטי, והיו כפופים לחקיקת חוקים אנטי יהודיים ולמשלוח לעבודות כפייה, אך ברוב המקרים לא נרצחו בהמוניהם, נחשפו עתה למלוא מוראות השואה. הגעתו להונגריה של אדולף אייכמן במרץ אותה שנה הביאה לשילוחם של למעלה מארבע מאות אלף יהודים הונגרים בעיקר מערי השדה כולל מאזורי טרנסילבניה וקרפטורוסיה, שהיו מסופחים להונגריה מאז תחילת המלחמה, אל מחנה ההשמדה אושוויץ. ביולי הורה הורטי, כתוצאה מלחץ בינלאומי, על הפסקת המשלוחים. בשלב זה הייתה הונגריה כולה, פרט לבודפשט, כבר "נקייה מיהודים". זמן קצר לאחר מכן יצאו הגרמנים למבצע פאנצרפאוסט, שלאחריו הודח הורטי ופרנץ סלשי מונה למחליפו.

## מרגרטה 2
כמו הונגריה, רומניה לחמה לצד גרמניה במלחמה, אלם בהדרגה, בעיקר בעקבות קרב סטלינגרד וההוצאות הכלכליות הכבדות של המלחמה, נקעה נפשה של רומניה מהמלחמה. היה ברור שרומניה תפרוש מהמלחמה בהזדמנות הראשונה, ולנוכח הצלחתו של מבצע מרגרטה הראשון, החל היטלר לתכנן את "מבצע מרגרטה 2" לכיבוש רומניה, שבו ייקח חלק גם הצבא ההונגרי. אלא שבהפיכת 23 באוגוסט 1944, הדיח מלך רומניה מיכאי הראשון את ראש הממשלה הפרו-נאצי יון אנטונסקו והודיע על יציאת רומניה מהמלחמה. שבוע לאחר מכן נכנס הצבא האדום לבוקרשט ותוכנית הפלישה הנאצית בוטלה.
קטגוריה:הונגריה במלחמת העולם השנייה
קטגוריה:רומניה במלחמת העולם השנייה
קטגוריה:קרבות גרמניה במלחמת העולם השנייה
קטגוריה:יחסי גרמניה–הונגריה
קטגוריה:מלחמת העולם השנייה: 1944
קטגוריה:מלחמת העולם השנייה: מבצעי גרמניה הנאצית שבוטלו
קטגוריה:1944 בהונגריה
קורפוס אס אס הררי התשיעי

**קורפוס אס אס הררי התשיעי** (בגרמנית: **IX. Waffen-Gebirgs-Armeekorps der SS**) היה קורפוס הררי של הוואפן אס אס שלחם במלחמת העולם השנייה.

## היסטוריה
הקורפוס הוקם בהונגריה ב-21 ביוני 1944, וכמפקדו הראשון מונה קרל-גוסטב זאוברצווייג. הקורפוס כלל בשלב ראשוני את דיוויזיית אס אס הררית ה-13 "הנדשאר" ואת דיוויזיית אס אס הררית ה-23 "קאמא". הקורפוס נכלל במסגרת ארמיית הפאנצר השנייה, והשתתף בקרבות כנגד הפרטיזנים בקרואטיה. בהמשך השנה הועבר הקורפוס לאזור בודפשט שבהונגריה, ונכלל במסגרת הארמייה השישית. הוא כלל את דיוויזיית הפאנצר ה-13, דיוויזיית הפאנצר פלדהרנהאלה, דיוויזיית פרשים אס אס השמינית "פלוריאן גאייר" ודיוויזיית פרשים אס אס ה-22 "מריה תרזה". כל הדיוויזיות היו במצב קשה משום שלקחו חלק בקרב דברצן. 

ב-24 בנובמבר נסוג הקורפוס מדרכי הגישה לבודפשט, ובדצמבר החל הצבא האדום את המצור על בודפשט. קרל פפר-וילדנברוך קיבל פיקוד על הקורפוס, כמו גם על כל היחידות הגרמניות בבודפשט ובסביבותיה. ב-1 בינואר 1945, הארמייה השישית תחת פיקודו של הרמן באלק פתחה במבצע קונרד במטרה לשחרר את הקורפוס, כשהיא זוכה להצלחות ומתקדמת באופן מוצלח לשבירת האויב. התקדמות הכוח נבלמה לבסוף רק 28 ק"מ מהעיר, בהמשך החודש נעשו עוד שני ניסיונות לשבירת הצבא האדום וכיבוש בודפשט, אך למרות הצלחות נקודתיות נכשלו הכוחות הגרמנים. לקראת סוף ינואר כבר נדחסו הגרמנים וההונגרים בתוך כיס בגודל של קילומטר אחד. ב-11 בפברואר קיבל הקורפוס פקודה לנסות לפרוץ החוצה, אולם רק 170 מאנשי האס אס הצליחו להגיע אל הקווים הגרמניים. ב-12 בפברואר נכנע פפר-וילדנברוך לכוחות הסובייטים.

## מפקדים
* גרופנפיהרר קרל-גוסטב זאוברצווייג (21 ביוני 1944 - דצמבר 1944)
* אוברגרופנפיהרר קרל פפר-וילדנברוך (דצמבר 1944 - 12 בפברואר 1945)

## קישורים חיצוניים
* קורפוס אס אס הררי התשיעי באתר lexikon-der-wehrmacht 
9
קטגוריה:זירת מזרח אירופה במלחמת העולם השנייה
עונת 2016/2017 בבונדסליגה

**עונת 2016/2017** היא העונה ה-54 בה מתקיימת הבונדסליגה הגרמנית. העונה החלה ב-26 באוגוסט 2016 והסתיימה ב-20 במאי 2017.
שמאל|ממוזער|קבוצות הליגה
באיירן מינכן זכתה באליפות בפעם ה-27 בתולדותיה והחמישית ברציפות.

## קבוצות ואצטדיונים
18 קבוצות משתתפות במשחקי הליגה. מועדון ספורט פרייבורג ור.ב. לייפציג הצטרפו לליגה לאחר שסיימו את העונה הקודמת בשני המקומות הראשונים בליגה השנייה, בהתאמה. במקומן נשרו לליגה השנייה הנובר 96 ושטוטגרט. קבוצת איינטרכט פרנקפורט, שהתמודדה מול נירנברג במשחקי הפלייאוף בסיום העונה הקודמת, הצליחה לשמור על מקומה בליגה הבכירה.

באיירן מינכן, ר.ב. לייפציג ובורוסיה דורטמונד הבטיחו את מקומן בשלב הבתים בעונה הבאה של ליגת האלופות. הופנהיים, שסיימה במקום הרביעי, תתמודד בשלב הפלייאוף. פ.צ. קלן, שסיימה את העונה במקום החמישי הבטיחה את מקומה בשלב הבתים של העונה הבאה בליגה האירופית והרטה ברלין שסיימה במקום השישי תתמודד בשלב המוקדמות השלישי של המפעל.

אינגולשטאדט 04 ודרמשטאדט 98, שסיימו בשני המקומות האחרונים ירדו בסיום העונה לליגה השנייה. וולפסבורג שסיימה במקום ה-16 תתמודד נגד הירידה מול איינטרכט בראונשווייג שסיימה את העונה במקום השלישי בליגה השנייה.

## שינויי מאמנים

## טבלת הליגה

## כדורגלנים מצטיינים
פייר-אמריק אובאמיינג, () (בורוסיה דורטמונד) כבש 31 שערים וזכה בתואר מלך השערים.

פיליפ לאם (באיירן מינכן) זכה בתואר כדורגלן השנה בגרמניה.

## מלך השערים

## קישורים חיצוניים

* 
* נתונים מפורטים מאתר bdfutbol
* נתונים מפורטים מאתר transfermarkt

## הערות שוליים

קטגוריה:תחרויות כדורגל בגרמניה
קטגוריה:עונות בבונדסליגה
קטגוריה:תחרויות כדורגל ב-2016
קטגוריה:תחרויות כדורגל ב-2017
קטגוריה:2016 בגרמניה
קטגוריה:2017 בגרמניה
חיים אריה חדש

הרב **חיים אריה חדש** הוא ראש ישיבות אור אלחנן. מחבר סדרת ספרי **אהל תורה**.

## ביוגרפיה
נולד בירושלים כבן בכור לרב משה מרדכי חדש ראש ישיבות אור אלחנן ולשרה לבית לפין. נקרא על שם רבי חיים אריה לייב מישקובסקי. למד אצל סבו הרב מאיר חדש ובישיבת 'אור אלחנן' אצל אביו ואצל הרב אלעזר שמחה וסרמן. לאחר פטירת אביו מונה לראש הישיבה ולאחראי על מוסדות אור אלחנן. לצידו מונה גיסו הרב צבי וינפלד לראש ישיבה.

נישא ליהודית, בתו של הרב ישראל מאיר וייס ראש ישיבת נחלת הלויים.

חיבר את סדרת הספרים 'אהל תורה', ובהם מראי מקומות על סוגיות העיון במסכתות הנלמדות בישיבות. ספריו מקיפים את דברי הראשונים והאחרונים. הרב חדש ההדיר את הספר "פני האריה החי" של זקנו, שעל שמו הוא קרוי.

## אילן יוחסין

## הערות שוליים

קטגוריה:ראשי ישיבה ליטאים בישראל
קטגוריה:משפחת חדש
קטגוריה:משפחת מישקובסקי
קטגוריה:מחברי ספרות תורנית
טקס פרסי אופיר לשנת 2005

**טקס פרסי האקדמיה לקולנוע ה-16** על שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב–20 בספטמבר 2005 במשכן לאמנויות הבמה שבתל אביב–יפו. הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.

את רשימת המועמדים הובילו הסרטים "איזה מקום נפלא" ו"מוכרחים להיות שמח" עם 13 מועמדויות, כלומר הועמדו לכל קטגוריה. אחריהם הסרט "למראית עין" עם 10 מועמדויות.

פרס על מפעל חיים הוענק למלהקת וסוכנת השחקנים לביאה הון ופרס על הישגים מקצועיים הוענק לפזמונאי אהוד מנור.

## מועמדים
מקור:

## הערות שוליים

2005
קטגוריה:2005 בישראל
אהרן חיות

**אהרון חיות** (19 במרץ 1878 – 6 בנובמבר 1971) היה תעשיין ואיש ציבור בירושלים, מחלוצי תעשיית הקמח בארץ ישראל, מייסד וראש בית הכנסת הנשיא בשכונת רחביה בירושלים.

## ביוגרפיה
נולד בעיירה זיימל שבליטא. אביו מתתיהו היה סוחר יערות עשיר ועסקן ציבור, והוא שיזם את מינוי הרב אברהם יצחק הכהן קוק לרב העיירה, ולאחר פטירת רעייתו של הרב קוק, התבקש על ידי אביה וחותנו של הרב קוק, האדר"ת, לבוא בדברים עם הרב קוק ולהציע לו לשאת את אחותה, כפי שאכן קרה. אהרון חיות היה גם הוא קשור לרב קוק, והוא מספר כי היה בן שבע כשהרב קוק התמנה, ובכל זאת ידע לחזור על התחלת דרשתו הראשונה של הרב קוק בזיימל כעבור עשרות שנים, כשפגש את הרב קוק בארץ. ועוד סיפר שבהיותו בזיימל התכתב עם הרב קוק ותיאר זאת כ"חויה נפשית עמוקה מאוד".

בשנת 1890 עלה אהרון חיות עם סבתו לארץ ישראל, בעידודו של הרב קוק שהשפיע על אמו להסכים לכך. למד בישיבת עץ חיים בירושלים, ונראה שהתכתבות נוספת שלו עם הרב קוק היא מתקופה זו. בשנת 1897 נשא לאשה את רחל, בת הסוחר והעסקן בצלאל לאפין. בשנת 1898 היה מהקבוצה המצומצמת שקיבלה את פניו של הרצל בתחנת הרכבת בירושלים, וכשראה להפתעתו שהרצל סובל מחום גבוה דאג לרפואתו, ובהמשך אף דאג לאירוחו בירושלים, לאחר שחדר ששוריין מראש לשם כך במלון נתפס. ובהמשך ביקר את הרצל בשהותו בירושלים והתבקש על ידי הרצל להביא לפניו סבלים יהודים חסונים, שעוררו את התפעלותו של הרצל.

בשנת 1899 יסד עם שבעה שותפים חברה לייבוא נפט, הראשונה בארץ ישראל, ושימש מנהלה.

בשנת 1900 התמנה על ידי הרב שמואל סלנט, רבה של ירושלים, לנאמן על קבלת בתרומות המגיעות מיהודי הגולה באמצעות הסוכנות הרוסית (שהייתה אז ביפו) על שם הרב סלנט, לטובת מוסדות התורה וחסד בירושלים. כמו כן היה יועצו של הרב סלנט בעניינים ציבוריים. בשנת 1909 היה ממייסדי בית ספר תחכמוני בירושלים.

לפני מלחמת העולם הראשונה יסד חברה ליבוא ומסחר בקמח. בשנת 1936 יסד בתל אביב טחנת קמח מודרנית. בעקבותיו, טחנות גדולות אחרות התקינו מכונות חדישות ומודרניות, ועל ידי כך עלתה הרמה המקצועית של טחנות הקמח בארץ ישראל. בתחילת מלחמת העולם השנייה יסד את ארגון היבואנים והסיטונאים בירושלים.

בנו מתתיהו היה בין אסירי עכו שנאסרו יחד עם ז'בוטינסקי בהגנת ירושלים בשנת 1921.

חיות בנה את ביתו בשכונת רחביה והיה חבר ועד השכונה. בשנת 1923 יזם את בניית בית הכנסת המרכזי של השכונה, לימים בית הכנסת "הנשיא". שימש יושב ראש הוועד של בית כנסת זה, וכן יושב ראש התאחדות בתי הכנסת בירושלים. כמו כן עסק בפעילות ציבורית ענפה. היה יושב ראש הוועד למען מלמדי תלמוד תורה עץ חיים, יושב ראש "ועד משען לתלמודי תורה בארץ" ויושב ראש הוועד לשיכון הרבנים פליטי רוסיה שהוקם ליד שכונת רוממה.

בשנת 1954 פרסם את ספרו "שישים ושלש שנה בירושלים". כמו כן פרסם מאמרים וכתבות בעיתונות בענייני המסחר בארץ ישראל.

לאחר מותו תרם את ביתו בשכונת רחביה למוסד תורני.

## מקורות
* 
* 

## הערות שוליים

קטגוריה:תעשיינים ישראלים
קטגוריה:אנשי העלייה הראשונה
קטגוריה:רחביה: אישים
קטגוריה:בוגרי ישיבת עץ חיים
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1878
קטגוריה:ישראלים שנפטרו ב-1971
טקס פרסי אופיר לשנת 2004

**טקס פרסי האקדמיה לקולנוע ה-15** על שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-27 בספטמבר 2004 במשכן לאמנויות הבמה שבתל אביב-יפו. הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.

הטקס שודר בשידור חי בערוץ 2 על ידי הזכיינית טלעד.

את רשימת המועמדים הוביל הסרט "מדורת השבט" עם 13 מועמדויות, כלומר הועמד לכל קטגוריה.

פרס על מפעל חיים הוענק לבמאי אברהם הפנר, פרס על הישגים מקצועיים הוענק לנחום היימן ופרס הוקרה מיוחד הוענק ליורם גולן.

## מועמדים
מקור:

## הערות שוליים

2004
קטגוריה:2004 בישראל
וין (אות)

**וין** (Ƿ ƿ, ידועה באנגלית בתור wynn, או ƿynn, ƿen) היא אות באנגלית עתיקה, שמקורה ברונה בעלת אותו השם וצורה דומה. 
האות נשאלה לכתב האנגלי באנגלית עתיקה כדי לציין את הצליל , כאשר הצליל  יוצג על ידי u (או v – שתיהן נחשבו לאותה האות). האות יצאה משימוש במאה ה-14, כאשר הוחלפה ברישום ⟨uu⟩, אשר התפתח לאות w. 

## קישורים חיצוניים

קטגוריה:רונות
קטגוריה:אלפבית לטיני
סרטוגה ספרינגס

**סרטוגה ספרינגס** (באנגלית: **Saratoga Springs**) היא עיר במחוז סרטוגה שבמדינת ניו יורק, ארצות הברית. שם העיר מתייחס למעיינות (מעין באנגלית = Spring) הרבים שבקרבת העיר, שהפכו את המקום לאתר נופש פופולרי כבר למעלה מ-200 שנה. העיר שוכנת מעט מצפון לאולבני, במרכז מחוז הבירה של ניו יורק.

## היסטוריה
האזור שבו שוכנת העיר נכבש על ידי שבטי המהיקן  לפני שעזבוהו עם הגעת אירופים ממוצא הולנדי ואנגלי שהקימו במקום יישוב. האנגלים בנו בקרבת מקום בשנת 1691 את "מבצר סרטוגה", על גדתו המערבית של נהר ההדסון. בקרבתו הוקם הכפר שיירוויל, שנודע עד 1831 כ"סרטוגה".

יישוב הקבע האירופי הראשון באזור הוקם בסביבות 1776. המעיינות משכו תיירים, ולכן נבנה במקום בית מלון עבור המטיילים. בונה המלון, גדעון פטנאם, גם פתח שבילים סלולים להקלת ההגעה אל המקום.

קרב סרטוגה, נקודת מפנה במלחמת העצמאות האמריקאית, התרחש 24 קילומטרים דרום-מזרחית לסרטוגה. מוזיאון לזכר קרבות מלחמת האזרחים בשדות שבהם נלחמו.

העיר הוקמה רשמית ב-1819 במערב העיירה סרטוגה. קהילת המקום התאחדה לכפר ב-1826, והאזור כולו הפך לעיר ב-7 באפריל 1915. התיירות התרחבה במהירות החל ב-1832, אז הוקמה מסילת רכבת שהגיעה לעיירה, ותיירים רבים הגיעו על מנת לצפות במעיינות המפורסמים. מלונות רבים נוסדו אז בעיירה כדי לאכסן את התיירים. התיירות התרחב אף יותר עם חיבור מסילת הרכבת לעיר ניו יורק עצמה. במאה ה-19 נפתחו במקום מקומות ספא רבים, ומלונות גדולים, בהם גרנד יוניון הוטל , שהיה באותה תקופה המלון הגדול בעולם.

ב-1863 נפתח במקום מרוץ סוסים מפורסם, שמשך גם הוא תיירים רבים אל העיר. המקום נודע במירוץ המפורסם ובהימורים שנלוו אליו, שהפכו ללא חוקיים בתחילת המאה ה-20, ולכן נסגרו בשנות ה-50 של המאה ה-20 מקומות ההימורים. סגירת תחנות ההימורים וסגירתם של כמה ממלונות העיר הגדולים בשנות ה-50, כולל מלון גרנד יוניון, הותירו את סרטוגה ספרינגס כמעט ללא תיירים.

העיר חזרה להצלחתה בשנות ה-60 של המאה ה-20 עם פתיחת הכביש בין-מדינתי 78, שאפשר למבקרים מהצפון ומהדרום הגעה קלה הרבה יותר. בנוסף, בניית מרכז אמנויות הבמה סרטוגה (Saratoga Performing Arts Center) משכה גם היא אוהבי מוזיקה קלאסית ומוזיקה פופולרית וכן ריקוד, ותרמה לתחייתה המחודשת של העיר. מושבן של ניו יורק סיטי בלט ותזמורת פילדלפיה הוא בסרטוגה, לצד מוזיקאים ורקדנים נוספים. מאז שנות ה-90 של המאה ה-20 ישנה בנייה רבה מאוד במערב ובעיר התחתית של העיר.

בעיר פועל כפר אמנים YADDO. באז הקמתו בשנת 1926 מלגות שהייה בכפר קיבלו מעל ל-6000 אמנים. הרשימה כוללת מקבלי פרס פוליצר, פרס רומא, פרס נובל לספרות פרס מאן בוקר ועוד. בין הסופרים הישראלים ששהו בכפר היו קורינה  ולידיה גורדון-קנכט.

## ערים תאומות
* 
* 

## קישורים חיצוניים

*
*
*The Ultimate Guide to Saratoga County and Saratoga Springs, NY 
* 

## הערות שוליים

קטגוריה:מדינת ניו יורק: ערים
קטגוריה:יישובים שהוקמו ב-1776
קורפוס האס אס ה-12

**קורפוס האס אס ה-12** (בגרמנית: **XII. SS-Armeekorps**) היה קורפוס של הוואפן אס אס שלחם במלחמת העולם השנייה.

## היסטוריה
הקורפוס הוקם ב-1 באוגוסט 1944, על בסיס יחידות מהקורפוס ה-53 אשר הושמד במהלך מבצע בגרטיון. כמפקדו הראשון מונה מתיאס קליינהייסטרקאמפ, אשר הוחלף כעבור כמה ימים בקורט פון גוטברג. הקורפוס נכלל בתחילה במסגרת ארמיית הפאנצר השלישית, והוצב בקורלנד כחלק מקבוצת ארמיות מרכז. לאחר מכן הועבר לחזית המערבית, והוצב בהולנד במסגרת ארמיית הצנחנים הראשונה אשר הייתה חלק מקבוצת ארמיות B. בנובמבר הועבר לגרמניה והוצב באאכן במסגרת ארמיית הפאנצר החמישית. במרץ 1945 השתתף הקורפוס במאמצים לחסל את ראש הגשר האמריקאי מעל הריין בגשר לודנדורף. לבסוף כותרה הארמייה כולה בכיס הרוהר, ונכנעה ב-17 באפריל 1945.

## מפקדים
* אוברגרופנפיהרר מתיאס קליינהייסטרקאמפ (1 באוגוסט 1944 - 6 באוגוסט 1944)
* אוברגרופנפיהרר קורט פון גוטברג (6 באוגוסט 1944 - 18 באוקטובר 1944)
* אוברגרופנפיהרר קרל מריה דימלובר (18 באוקטובר 1944 - 20 באוקטובר 1944)
* גנרל חיל הרגלים גינתר בלומנטריט (20 באוקטובר 1944 - 20 בינואר 1945)
* גנרלוטננט פריץ ביירליין (20 בינואר 1945 - 29 בינואר 1945)
* גנרלוטננט אדוארד קרזמן (29 בינואר 1945 - 17 באפריל 1945)

## קישורים חיצוניים
* קורפוס האס אס ה-12 באתר lexikon-der-wehrmacht 
* קורפוס האס אס העשירי באתר Axis History 
12
קורפוס האס אס ה-14

**קורפוס האס אס ה-14** (בגרמנית: **XIV. SS-Armeekorps**) היה קורפוס של הוואפן אס אס שלחם במלחמת העולם השנייה.

## היסטוריה
הקורפוס הוקם בנובמבר 1944, וכמפקדו הראשון מונה היינץ ריינפרט. הקורפוס נכלל במסגרת הארמייה ה-19 והגן על נהר הריין העליון מפני כוחות בעלות הברית שהתקדמו דרך צרפת לאחר מבצע דרגון. הקורפוס פורק בינואר 1945, ועל בסיסו הוקם קורפוס האס אס העשירי.

## מפקדים
* גרופנפיהרר היינץ ריינפרט (נובמבר 1944 - דצמבר 1944)
* אוברגרופנפיהרר אריך פון דם באך-צלבסקי (דצמבר 1944 - ינואר 1945)

## קישורים חיצוניים
* קורפוס האס אס ה-14 באתר lexikon-der-wehrmacht 
* קורפוס האס אס ה-14 באתר Axis History 
14
קורפוס האס אס העשירי

**קורפוס האס אס העשירי** (בגרמנית: **X. SS-Armeekorps**) היה קורפוס של הוואפן אס אס שלחם במלחמת העולם השנייה.

## היסטוריה
ממוזער|ימין
הקורפוס הוקם ב-26 בינואר 1945, על בסיס המטה של קורפוס האס אס ה-14. כמפקדו הראשון של הקורפוס מונה אריך פון דם באך-צלבסקי. למרות שמפקדי הקורפוס באו מהוואפן אס אס, הרי שחייליו באו מהוורמאכט. הקורפוס כלל את הדיוויזיה ה-163 ודיוויזיית היגר ה-5. הקורפוס נכלל במסגרת הארמייה ה-11 ואחר כך ארמיית הפאנצר השלישית במסגרת קבוצת ארמיות ויסלה, והשתתף בקרבות כנגד הצבא האדום והצבא הפולני בפומרניה. עד מהרה כותר הקורפוס בידי שלוש ארמיות (2 רוסיות ואחת פולנית), ובתחילת פברואר ירד פון דם באך למחתרת, והוחלף בידי גונטר קראפה שהוחלף ב-7 במרץ בידי הרברט גולץ. הקורפוס כותר והושמד סופית יום לאחר מכן ב-8 במרץ ו-8,000 אנשיו נפלו בשבי. 

## מפקדים
* אוברגרופנפיהרר אריך פון דם באך-צלבסקי (26 בינואר 1945 - 10 בפברואר 1945)
* גנרל-לוטננט גינתר קראפה (10 בפברואר 1945 - 7 במרץ 1945)
* שטנדרטפיהרר הרברט גולץ (7 במרץ 1945 - 8 במרץ 1945)

## קישורים חיצוניים
* קורפוס האס אס העשירי באתר lexikon-der-wehrmacht 
* קורפוס האס אס העשירי באתר Axis History 
10
יהוא עדני

**יהוא עדני** (1962 – 28 באפריל 2019) היה ספורטאי פאראלימפי בעל שיתוק מוחין.

ב זכה במדליות כסף בתחרויות הטלת כידון וזריקת דיסקוס. במרוץ 80 מטר סיים במקום השני בתחרות המוקדמות ובמקום החמישי בגמר (0:14.15 שניות). בתחרות הדיפת כדור ברזל דורג במקום השביעי.

ב התחרה במרוצים למרחק 100 ו-200 מטר ולא העפיל לגמר. בתחרות זריקת דיסקוס דורג במקום ה-13, בתחרות הטלת כידון דורג במקום ה-14 ובתחרות הדיפת כדור ברזל דורג במקום ה-16.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:זוכי מדליית כסף פאראלימפית מישראל
קטגוריה:אתלטים פאראלימפיים ישראלים
קטגוריה:אתלטים נכים ישראלים
קטגוריה:מטילי כידון ישראלים
קטגוריה:זורקי דיסקוס ישראלים
קטגוריה:הודפי כדור ברזל ישראלים
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:אתלטים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:אתלטים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים הסובלים משיתוק מוחין
קטגוריה:ישראלים שנולדו ב-1962
קטגוריה:ישראלים שנפטרו ב-2019
קורפוס אס אס הררי החמישי

**קורפוס אס אס הררי החמישי** (בגרמנית: **V. SS-Gebirgs-Korps**) היה קורפוס הררי של הוואפן אס אס שלחם במלחמת העולם השנייה.

## היסטוריה
הקורפוס הוקם ב-1 ביולי 1943, וכמפקדו הראשון מונה ארתור פלפס. הקורפוס כלל 3 דיוויזיות אס אס: דיוויזיית אס אס השביעית "פרינץ אויגן", דיוויזיית אס אס הררית ה-13 "הנדשאר", ודיוויזיית אס אס הררית ה-21 "סקנדרבג", ושתי דיוויזיות ורמאכט: הדיוויזיה ה-369 ודיוויזיית היגר ה-118. הקורפוס נכלל במסגרת ארמיית הפאנצר השנייה, שהייתה חל מקבוצת ארמיות F. באוקטובר 1943 הקורפוס נשלח לבוסניה, ונלחם שם כנגד הפרטיזנים של טיטו. בסיס הקורפוס היה במוסטר. בסוף 1944, לאור התקדמות הצבא האדום לתוך הבלקן, הקורפוס נסוג מבוסניה יחד עם כל קבוצת ארמיות F. בפברואר 1945, לאחר מבצע ויסלה-אודר, הועבר הקורפוס לפיקוד הארמייה התשיעית מקבוצת ארמיות ויסלה. באפריל השתתף הקורפוס בקרב רמת זלו, ולאחר הקרב על ברלין והתאבדותו של היטלר, החליט מפקד הארמייה התשיעית תאודור בוסה לנסות ולחבור אל הארמייה ה-12 של ולטר ונק. הארמייה נסוגה מערבה בתוך יערות שפרוולד, והסתבכה בקרב האלבה כנגד הצבא האדום. רוב הקורפוס ההררי החמישי הושמד בקרב זה, והמעטים ששרדו חברו אל הארמייה ה-12 ונכנעו לצבא ארצות הברית.

## מפקדים
* אובר-גרופנפיהרר ארתור פלפס (21 באפריל 1943 - 21 בספטמבר 1944)
* בריגדפיהרר קרל פון אוברקאמפ (21 בספטמבר 1944 - 1 באוקטובר 1944)
* אובר-גרופנפיהרר פרידריך-וילהלם קריגר (1 באוקטובר 1944 - 1 במרץ 1945)
* אובר-גרופנפיהרר פרידריך יקלן (1 במרץ 1945 - 8 במאי 1945)

## קישורים חיצוניים
* קורפוס אס אס הררי החמישי באתר lexikon-der-wehrmacht 
* קורפוס אס אס הררי החמישי באתר Axis History 
5
קטגוריה:זירת מזרח אירופה במלחמת העולם השנייה
טוביה קורץ

**טוביה קורץ** (נולד ב-1947) הוא מאייר ישראלי בסגנון ריאליסטי, המתמחה באיור טבע, בעלי חיים וצמחים, וכן באיורי היסטוריה צבאית ואמצעי לחימה. קורץ מאייר באמצעות צבעי מים, צבעי גואש, אקריליק, עפרונות צבעוניים ואיירבראש.

## ביוגרפיה
נולד בשנת 1947 וגדל בחולון. למד בתיכון לאומנויות ויצו צרפת בשכונת נחלת יצחק.

טרם גיוסו לצבא החל לעסוק באיור מקצועי.

בשנת 1964 אייר את השילוט בגן החיות של תל אביב.

בתחילת שנות ה-70 של המאה ה-20, התגורר קורץ במשך שנה וחצי בניו יורק, שם למד הנפשה אצל ג'יל מירה. עם שובו לישראל החל לעבוד כאנימטור ב, ויצר סרטי הנפשה רבים לתוכניות, סרטי הדרכה ופרסומות. הוא אייר סרטוני הנפשה לתוכנית ללימוד עברית - "עברית בסימן טוב" - שהיו בה אותיות מצוירות והנפשות נוספות. תיק עבודותיו של קורץ כולל גם את הפתיח לתוכנית "רגע עם דודלי" ואת סרטוני האנימציה של "ציפי הציפור" ששודרו במסגרתה, הנפשות ל"רחוב סומסום", ואת הפתיח לתוכנית הילדים "פרפר נחמד", פרויקט בו עבד בשיתוף פעולה עם דודו זר, עפרה וינגרטן, עוזי חיטמן ועפרה חזה.

קורץ אייר ספרי לימוד, ספרי עיון, מדריכי טבע ובהם אנציקלופדיה החי והצומח של ארץ ישראל, "שבלולי ארץ ישראל - אורחות חיים ומגדיר", "רכיכות הים של ארץ ישראל - אורחות חיים" (שניהם מאת פרופ' יוסף הלר) וסדרת מדריכי כיס בהוצאת טבע ישראלי. בנוסף, אייר קורץ עשרות בולים לדואר ישראל העוסקים בטבע, דינוזאורים, והיסטוריה של ישראל. אחד הבולים שזכה לפרסום הוא זה של הדוכיפת. כמו כן הכין תערוכה של איורים מתוך לוח שנה שהכין עבור חיל האוויר הישראלי, של מטוסי קרב שנקראים על שם צפורים, כמו "עיט" (הוא A-4 סקייהוק), "בז" (F-15) ו"נץ" (F-16A/B).

קורץ מאייר באמצעות צבעי מים, צבעי גואש, אקריליק, עפרונות צבעוניים ואיירבראש.

מתגורר בתל אביב, נשוי ואב לבן.

## קישורים חיצוניים
* ביוגרפיה קצרה של טוביה קורץ ב-Fine Art America
* הגלריה של טוביה קורץ ב-Fine Art America
* 
* "תחל שנה ואיוריה", ישראל היום, כ"ז, אלול, תשע"ז
* 

## הערות שוליים

קטגוריה:אנימטורים ישראלים
קטגוריה:מאיירים ישראלים
קטגוריה:מעצבי בולים ישראלים
קטגוריה:ישראלים שנולדו ב-1947
אצטדיון ליודסקי ורט

**אצטדיון ליודסקי ורט** (בסלובנית: **Stadion Ljudski vrt**; מילולית: אצטדיון גן העם) הוא אצטדיון כדורגל במריבור שבסלובניה ומכיל 12,702 מקומות ישיבה. האצטדיון משמש את קבוצת הכדורגל מריבור ואת נבחרת סלובניה.

## היסטוריה
האצטדיון ממוקם באזור בו היה בית קברות עד לשנות ה-20 של המאה ה-20, אז האזור עבר שדרוג. האצטדיון נפתח בשנת 1952 ושימש את קבוצת ברניק מריבור במשך 8 שנים עד שהקבוצה התפרקה בשנת 1960. שנה לאחר מכן הוקמה מריבור שמאז הקמתה משחקת את משחקי הביתיים באצטדיון.

ב-8 ביולי 1973 נערך משחק במסגרת פלייאוף העלייה לליגת העל היוגוסלבית נגד פרולטר זרניאנין בו נכחו באצטדיון 20,000 צופים, כמות שיא של צופים באצטדיון שלא נשברה עד היום. החל משנת 1994 האצטדיון התחיל לארח משחקים של נבחרת סלובניה. גן העם אירח גמר גביע סלובני כלשהו יותר מגל אצטדיון אחר בסלובניה: 6 פעמים את גמר הגביע הסלובני ו-4 פעמים את הסופר קאפ הסלובני.

בשנת 2012 האצטדיון נבחר לארח כמה ממשחקי אליפות אירופה בכדורגל עד גיל 17.

## קישורים חיצוניים

*דף האצטדיון באתר הרשמי של מריבור

גן העם
קטגוריה:מריבור (כדורגל)
קטגוריה:מריבור
גבעת ווטרשיפ (סרט)

**גבעת ווטרשיפ** (באנגלית: **Watership Down**) הוא סרט הנפשה בריטי משנת 1978 המשתייך לסוגת סרטי דרמת אימה הרפתקנית. הסרט בוים בידי מרטין רוזן. הסרט מבוסס על ספרו של ריצ'רד אדמס, "גבעת ווטרשיפ". הסרט יצא לראשונה ב-19 באוקטובר 1978 וזכה להצלחה מיידית, והפך לסרט השישי המצליח ביותר לשנת 1979 בבריטניה. היה זה סרט ההנפשה הראשון שהוצג במערכת אודיו של דולבי סראונד.

בסרט מדבבים בין היתר ג'ון הרט, ריצ'רד בריירס, הארי אנדרוז, סיימון קאדל, נייג'ל הות'ורן ורוי קיניר.

## קישורים חיצוניים

## הערות שוליים

קטגוריה:סרטי הנפשה בריטיים
קטגוריה:סרטים בריטיים משנת 1978
שם א-נסים

**שם אל-נסים** (בערבית מצרית: **شم النسيم**, תעתיק מדויק: **שם אל-נסים**), אשר מקור שמו בשפה הקופטית, הוא פסטיבל האביב הנחוג במצרים המודרנית, בכל שנה ביום השני של חג הפסחא, על פי לוח השנה של הכנסייה הקופטית. למרות מקורו הפגני-נוצרי של החג, שם א-נסים מצוין כיום גם בידי מוסלמים רבים ואף זכה במצרים למעמד של חג לאומי.

## מקור החג
מקורו של החג בתרבות המצרית הקדומה, וישנם עדויות יווניות מהמאה ה-1 לספירה בעיקר בידי הגאוגרף היווני פלוטרכוס, בהם הוא מציין את מנהגי המצרים לכבוד החג. המצרים היו נוהגים להעניק לאליליהם במקדשים דגים, מלוחים זיתים וירקות. החג ציין במצרים העתיקה את תקופת הקציר שהתרחשה בזמן האביב, ומכאן קיבל החג את שמו, "שאהם", אשר פירושו במצרית עתיקה הוא "הבריאה", דהיינו התקופה שבה הקציר נברא מחדש, לאחר תקופת החורף ועל החקלאים לקצור אותו מחדש.

עם עליית הנצרות במצרים במאה ה-4 לספירה, נקשר החג המצרי הקדום לפסטיבל המציין את תחייתו של ישו, הידוע גם בשם חג הפסחא. לאחר כיבוש מצרים על ידי המוסלמים במאה ה-7 נותר החג פופולרי מאוד בקרב מוסלמים. התאריך שבו מצוין החג בלוח השנה הוזז ליום השני של חג הפסחא, על מנת לנתק אותו מהמקור הנוצרי.

## מנהגי החג
בחג הם נוהגים מצרים רבים לצאת לפיקניקים ברחבי המדינה וכן לצאת לבילויים משפחתיים וקהילתיים. נהוג לסעוד בתקופת החג בארוחות דשנות הכוללות בעיקר דגים, בצל, שעועית וביצים ממולאות. חלק מהחוגגים, בעיקר נוצרים, נוהגים לצבוע ביצים בתקופת החג.

## ראו גם
* נורוז
* מצרים העתיקה

## קישורים חיצוניים

קטגוריה:מצרים: תרבות
קטגוריה:חגים ומועדים
קטגוריה:נצרות קופטית
קריאה ותגובה

**קריאה ותגובה** (באנגלית: **call and response**; מכונה בעברית גם שאלה ותשובה או קריאה ומענה) הן רצף מוזיקלי הכולל שתי פראזות, כאשר האחרונה מהווה תגובה או פרשנות לראשונה. הרצף תואם לדפוס הקריאה והתגובה בתקשורת אנושית ומוטמע בתבניות מוזיקליות בסיסיות בסוגות מוזיקליות רבות.

בתרבויות שמקורן באפריקה שמדרום לסהרה, קריאה ותגובה הן דפוס המבטא השתתפות דמוקרטית בהתאספויות ציבוריות, בטקסים דתיים ובמבע ווקאלי ואינסטרומנטלי. זוהי מסורת שעבדים אפריקאים הביאו איתם לעולם החדש והועברה במשך מאות שנים באופנים רבים: התאספויות דתיות ציבוריות, אירועי ספורט, ובמוזיקה שחורה ונגזרותיה: מוזיקת נשמה, גוספל, בלוז, רית'ם אנד בלוז, רוק, פאנק והיפ הופ.

במוזיקה קובנית ניתן למצוא קריאה ותגובה בשימוש נרחב ברומבה ובסנטריה. כמו כן, קריאה ותגובה נפוצות גם במוזיקה ההודית הקלאסית, בה מקובל להשתמש בדפוס זה בין שני מוזיקאים שונים, בעיקר בג'וגלבנדי.

ישנם פיוטים שנכתבו בימי הביניים שבנוים או מבוצעים גם הם במבנה של קריאה ותגובה, המוכר ביניהם הוא שיר הכבוד.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:טכניקות מוזיקליות
קטגוריה:מוזיקה אפריקאית
טקס פרסי אופיר לשנת 2003

**טקס פרסי האקדמיה לקולנוע ה-14** על שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-24 בספטמבר 2003 בפתח תקווה. הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.

את רשימת המועמדים הוביל הסרט "האסונות של נינה" עם 13 מועמדויות, כלומר הועמד לכל קטגוריה. אחריו הסרטים "הכוכבים של שלומי" עם 12 מועמדויות ו"מתנה משמיים" עם 11 מועמדויות.

פרס על מפעל חיים הוענק לשחקן מוסקו אלקלעי ופרס על הישגים מקצועיים הוענק לצלם אמנון סלומון.

## מועמדים
מקור:

## הערות שוליים

2003
קטגוריה:2003 בישראל
שנאנים שאננים

**שִׁנְאַנִּים שַׁאֲנַנִּים** הוא פיוט "אופן" מאת רבי שלמה אבן גבירול כחלק מה"מעמד" שלו ליום הכיפורים. כדרך פיוטי אופן, הוא מתאר את מלאכי המרום מהללים את בורא העולם ואת הכבוד וההערצה שהם רוחשים כלפיו.

פיוט זה נאמר בנוסח הספרדים ביום הכיפורים, ובמקור היווה חלק מברכת "יוצר אור", שהיא הברכה הראשונה שלפני קריאת שמע של שחרית, אך בעקבות פסק השולחן ערוך האוסר לומר פיוטים בתוך ברכות קריאת שמע, הוא נאמר לפני תחילת הברכות או אחרי שחרית. עקב המגמה של צמצום מספר הפיוטים בתפילות, במספר קהילות נשאר רק הפיוט "שנאנים שאננים" במסגרת התפילה.

## מבנה הפיוט
השיר בנוי משש מחרוזות בנות שש שורות כל אחת, ומחרוזת פותחת שמכילה חמש שורות. האותיות הראשיות של כל שורה במחרוזת הראשונה יוצרות במאונך את השם "שלמה". האותיות הראשיות של כל אחת משבע מחרוזות השיר, יוצרות במאונך את המילים "שלמה קטן". בסוף כל מחרוזת מופיעה אותה שורה סופית שהיא הרפרין (פזמון חוזר).

הפיוט מקדים את הפסוק שמופיע בברכת יוצר האור, ומתאר באופן ציורי ובדימויים רבים את שנאמר בפסוק התנכי:
 (ספר יחזקאל פרק ג, פסוק יב).

אבן גבירול מרחיב את התיאור המילולי שבתפילה  ומנסה להעביר את תחושת היפעה והזוהר, אודות העולם רוחני שבו המלאכים מפארים את מעשיו של הבורא וכן את החוויה השמימית של שירת המלאכים.

אחת מהשיטות שבהן נוקט אבן גבירול היא תחושת העושר והריבוי. הוא מעניק למלאכים שמות וכינויים רבים המתחלפים בהתמדה במהלך השיר. פעם הם מכונים שִׁנְאַנִּים, בהמשך חַיּוֹת עִלִּיּוֹת, אֶרְאֵלִים, בְּנֵי חַיִל, וכדומה. 

כן מדגיש המחבר שוב ושוב מילים המתארות אור ברק וצבעוניות: כְּנִצּוֹצִים יִלְהָבוּ, אֲזוּרֵי זִיו הַנִּצְבָּע, גְּזוּרֵי אֵשׁ, ועוד כדי להעניק הרגשת הוד ותפארת. 

שיטת העצמה נוספת נעשית על ידי הריבוי המספרי של המשוררים. מספר תיאורים מוקדשים לכמותם הרבה של המלאכים: מַחֲנוֹת הֲמוֹנֶיךָ, הֲמוֹן מַחֲנֶה הַמִּשְׁנֶה, בִּשְׂרָפִים לַאֲלָפִים בְּחֵיל כָּבֵד מְאֹד. טכניקת העושר מסתייעת גם בקצב מהיר ומתחרז של המילים בשורה הראשונה בכל מחרוזת, וכן על ידי הפזמון החוזר בסוף כל מחרוזת שלקוח מ.

## קישורים חיצוניים

## הערות שוליים

קטגוריה:פיוטי יום הכיפורים
קטגוריה:שירי המאה ה-11
קטגוריה:שירי שלמה אבן גבירול
קטגוריה:חלקי יוצרות
קטגוריה:יצירות עם אקרוסטיכון
נפות לבנון

שמאל|ממוזער|500px|מפת נפות לבנון
**נפות לבנון** הן האזורים המנהליים המשניים המרכיבים את לבנון.

המדינה מחולקת ל-9 מחוזות ("מֻחאפזאת") ראשיים והללו מחולקים ל-25 נפות ("קַדַ֗אא") משנה. מחוז ביירות הוא המחוז היחיד שאינו מחולק לנפות היות שהוא משמש כעיר הבירה של המדינה.

## רשימת הנפות
להלן רשימת המחוזות והנפות שלהן, עם ערי הבירה שלהם בסוגריים:

**[[ביירות (מחוז)|מחוז ביירות]]**
* ביירות

**[[הר הלבנון (מחוז)|מחוז הר הלבנון]]**
* נפת בעבדא (בעבדא)
* נפת עאליי (עאליי)
* נפת אל-מתן (ג'דיידה)
* נפת שוף (בית א-דין)

**[[כסרוואן-ג'בייל (מחוז)|מחוז כסרוואן-ג'בייל]]**
* נפת כסרוואן (ג'וניה)
* נפת ג'בייל (גבל)

**[[צפון לבנון|מחוז צפון לבנון]]**
* נפת טריפולי (טריפולי)
* נפת זע'רתא (זע'רתא)
* נפת בשרי (בשרי)
* נפת בתרון (בתרון)
* נפת אל-כורה (אמיון)
* נפת מינייה-דניה (מינייה)

**[[בעלבכ-אלהרמל (מחוז)|מחוז בעלבכ-אלהרמל]]**
* נפת בעלבכ (בעלבכ)
* נפת אל-הרמל (אל-הרמל)

**[[אל-בקאע|מחוז אל-בקאע]]**
* נפת זחלה (זחלה)
* נפת ראשיא (ראשיא)
* מערב הבקאע (ג'וב ג'נין)

**[[א-נבטיה (מחוז)|מחוז א-נבטיה]]**
* נפת א-נבטיה (א-נבטיה)
* נפת מרג' עיון (מרג' עיון)
* נפת חאצביא (חאצביא)
* נפת בינת ג'בייל (בינת ג'בייל)

**[[דרום לבנון (מחוז)|מחוז דרום לבנון]]**
*נפת צידון (צידון)
* נפת ג'זין (ג'זין)
* נפת צור (צור)

**[[עכאר (מחוז)|מחוז עכאר]]**
* נפת עכאר (חלבא)
## קישורים חיצוניים

*
קטגוריה:לבנון: חלוקה מנהלית
קטגוריה:רמת החלוקה המנהלית השנייה לפי מדינה
אברהם לוי (אתלט)

**אברהם לוי** (4 באפריל 1944 - 19 באפריל 2022) היה ספורטאי פאראלימפי, נכה צה"ל שנקטעו ידו ושתי רגליו. 

לוי נולד באיסטנבול ועלה עם משפחתו בשנת 1949. גדל ביפו ובשנים 1964-1961 שירת כנהג טנק בחיל השריון.

במלחמת ששת הימים לחם בחאן יונס והטנק שבו היה עלה על מוקש ועלה באש. הוא נפצע באורח אנוש ואושפז במשך שנה לטיפול בכוויות ולשיקום, לאחר שעבר קטיעה של שתי רגליו ושל אחת מידיו.

ב התחרה באתלטיקה ובשחייה: במשחה 50 מטר בסגנון חזה דורג במקום השישי עם הישג של 1:15.74 דקות, ובתחרויות הטלת כידון והטלת כידון למטרה זכה בשתי מדליות זהב. בתחרות הטלת הכידון קבע הישג של 17.60 מטר. 

לוי היה האתלט הישראלי הראשון והיחיד לזכות במדליה בתחרות הטלת כידון למטרה במשחקים הפאראלימפיים.

לפני פציעתו עבד במפעל לייצור מזרנים ולאחר פציעתו היה בעלים של תחנת דלק בצומת הכפר הירוק.

לוי נפטר ב-2022 והוכר כחלל צה"ל בהיותו נכה צה"ל שנפטר לאחר השירות. היה נשוי פעמיים ואב לחמישה ילדים.

## קישורים חיצוניים
* 
* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:אלופים פאראלימפיים ישראלים
קטגוריה:אתלטים פאראלימפיים ישראלים
קטגוריה:אתלטים נכים ישראלים
קטגוריה:מטילי כידון ישראלים
קטגוריה:שחיינים פאראלימפיים ישראלים
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים טורונטו (1976)
קטגוריה:שחיינים במשחקים הפאראלימפיים טורונטו (1976)
קטגוריה:חיילי חיל השריון במלחמת ששת הימים
קטגוריה:ישראלים ילידי טורקיה
קטגוריה:בוגרי התיכון להייטק ואומנויות ע"ש שמעון פרס תל-אביב
קטגוריה:ספורטאים נכי צה"ל
קטגוריה:נכי צה"ל שהוכרו לאחר מותם כחללי צה"ל
קטגוריה:אישים הקבורים בבית הקברות מורשה
קטגוריה:ישראלים שנולדו ב-1944
קטגוריה:ישראלים שנפטרו ב-2022
רוזה לברוני אי ואלס

**רוזה לֵבֵרוֹנִי אי וָאלְס** (בספרדית: **Rosa Leveroni**; ברצלונה, 1 באפריל 1910 – קדאקס, 4 באוגוסט 1985) הייתה משוררת וסופרת בשפה הקטלאנית. עבודותיה בתחום השירה והפרוזה היו לאוסף כרכי "שירה" (1981) ו"סיפורים" (1985). בנוסף, כתבה גם מסות וביקורות ספרותיות. בשנת 1982, קיבלה את פרס הצלב של סן ז'ורדי מהז'נרליטט דה קטלוניה.

מבחינה פואטית, הייתה תלמידתו של קרלס ריבה, והייתה אחת ממייסדי כתב העת הספרותי "אריאל (Ariel). בנוסף לשירה, כתבה חיבורים וביקורת ספרותית על המשורר אאוסיאס מארק. שיריה של לברוני פשוטים ועדינים ועוסקים בנושאי אהבה ומוות.

קיים פרס על שמה: פרס קדאקס לשירה ע"ש רוזה לברוני.

## ביוגרפיה
לברוני סיימה את בית הספר הגבוה לספרנות של ברצלונה, בו היו מורים כגון קרלס ריבה, פרה בוהיגאס, רפאל קמפאלנס, לואיס ניקולאו ד'אולבר, מרסל אוליבַר, ז'ואן פטיט אי מונסרט ופראן סולדֶוילה והשלימה תואר בפילוסופיה ואמנות באוניברסיטת ברצלונה. קרלס ריבה כתב את הפרולוג לספרה הראשון "מכתמים ושירים" (1938).

לברוני שייכת לדור של מרסה רודורדה, פֵּרֶה קלדס וסלוודור אספריו, סופרים שחיו בזמן מלחמת האזרחים בספרד כאשר החלו לפרסם את ספריהם. מסיבה זו, כמשוררת, היא כלולה בדור 36'. במהלך התקופה שלאחר המלחמה, הקדישה לברוני את עצמה לחיי תרבות ההתנגדות והמחאה, לצדו של קרלס ריבה. היא זכתה בפרס משחקי הפרחים של השפה הקטלאנית בלונדון (1947) ובפריז (1948). בשנת 1951 היא פרסמה את ספרה השני "נוכחות וזיכרון".

בשנת 1982 זכתה בפרס הצלב של סן ז'ורדי והייתה אחת מהחברים הראשונים ועמיתי הכבוד של איגוד הסופרים בשפה הקטלאנית (AELC).

בשנת 1948 קנה לה אביה בקתת דייגים (כתחליף לנדוניית נישואין) בכפר הדייגים פורט ליגאט, אשר הפך לבֵּיתה של לבורני עד ליום מותה.

## ספרים
* מכתמים ושירים (1938)
* נוכחות וזיכרון (1952)
* שירה (1981)
* סיפורים (1986)

## קישורים חיצוניים

* קורות חיים
* Selecció de poesia catalana a '''LletrA'''
* Rosa Leveroni i Valls a '''Lo Càntich'''
* Exposició sobre Rosa Leveroni
* Diccionari biogràfic de dones.&#x20;«Rosa Leveroni Valls».&#x20; Xarxa Vives d'Universitats (CC-BY-SA via OTRS).&#x20;[Consulta: 24 setembre 2015]

## הערות שוליים

קטגוריה:משוררות ספרדיות
קטגוריה:ברצלונה: אישים
קטגוריה:ילידות 1910
קטגוריה:נפטרות ב-1985
כחולים

**כחולים** היא תוכנית מציאות תיעודית ישראלית העוקבת אחר חייהם ועבודתם של שוטרי משטרת ישראל במחוז תל אביב. התוכנית כללה 6 פרקים ושודרה החל מ-29 בספטמבר עד 22 באוקטובר 2016 בערוץ 2 במסגרת הזכיינית "קשת".

## תוכן
התוכנית עוקבת אחר מאחורי הקלעים של עבודת המשטרה. התוכנית עוסקת בחייהם של תשעה שוטרים ושוטרות במחוז תל אביב, ומתעדת אותם בזמן העבודה: בחקירות, במרדפים, במעצרים ובפעולות המבצעיות, אך גם את חייהם האישיים ואת הדילמות שעומדות בפניהם בבחירה שבין המשפחה לבין הקריירה.

## סקירת הסדרה

### פרקים

## משתתפים
* **אתי פנחס** – בת 27, רווקה, מיהוד. סיירת בתחנת לב תל אביב של מרחב ירקון.
* **אסף ברנס** – ראש מחלק תשאול במחלקת זיהוי פלילי יפו.
* **דייוויד עמיאל** – בן 31, נשוי +1, מרמת גן. סייר בתחנת לב תל אביב של מרחב ירקון.
* **דניאל לב ארי** – בן 37, נשוי +2, מתל אביב. סגן ראש מחלק מוסר בימ"ר תל אביב.
* **דרור יחבאס** – בן 42, נשוי +3, מראשון לציון. בלש במרחב יפתח, יפו.
* **האני מרהאג'י** – בן 33, רווק, מיפו. סגן מפקד יחידת אופנועים בתחנת לב תל אביב של מרחב ירקון.
* **ולרי גולדשטיין כשר** – בת 25, נשואה, מחולון. חוקרת זירה במחלקת זיהוי פלילי יפו.
* **מאיה שניטמן** – בלשית במרחב יפתח, יפו.

## ביקורת
אביעד קדרון מאתר "וואלה" ציין לטובה את הליהוק המגוון של המשתתפים בתוכנית: , אך ביקר את אורך הפרק וקצב האירועים בו: .

## קישורים חיצוניים
* 
* 
* כחולים, לצפייה ישירה באתר 12+
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנת 2016
קטגוריה:ערוץ 2: תוכניות וסדרות
קטגוריה:קשת: תוכניות וסדרות
קטגוריה:משטרת ישראל בתרבות ובאמנות
שלמה פינקלשטיין

**שלמה פינקלשטיין** (נולד בשנת 1954) הוא אלוף פאראלימפי, בעל שתי מדליות זהב בשחייה (היידלברג 1972).

## ביוגרפיה
פינקלשטיין התאמן בקבוצת השחייה של איל"ן בת-ים.

ב השתתף פינקלשטיין בתחרויות שחייה ובריצה והיה לספורטאי הישראלי המצטיין במשלחת לאחר שזכה בשתי מדליות זהב. מדליות זהב, במשחה 50 מטר גב בתוצאה של 48.88 שניות, בשלב המוקדמות הוא קבע תוצאה של 50.80 שניות ועלה מהמקום השני ובמשחה 75 מטר מעורב אישי בתוצאה של 1:24.10 דקות. בשלב המוקדמות הוא סיים ראשון בשיא עולם חדש של 1:23.70 דקות. נוסף לכך, הוא סיים במקום שישי במשחה 50 מטר חופשי בתוצאה של 51.89 שניות ובמקום 35 בריצת 100 מטר בתוצאה של 31.10 שניות.

חודש וחצי לאחר מכן, באליפות איל"ן שנערכה בבריכת השחייה של איל"ן רמת גן הוא קבע במשחה ל-50 מטר גב שיא עולם חדש של 48.5 שניות.

באליפות ישראל בשחייה שנערכה בבריכת השחייה של איל"ן רמת גן בספטמבר 1975 זכה פינקלשטיין בשתי מדליות זהב במשחה ל-25 מטר פרפר בשיא ישראלי חדש של 27.8 שניות ובמשחה ל-75 מטר מעורב אישי בשיא ישראלי חדש של 1:21.1 דקות.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:אלופים פאראלימפיים ישראלים
קטגוריה:שחיינים נכים ישראלים
קטגוריה:שחיינים פאראלימפיים ישראלים
קטגוריה:אתלטים פאראלימפיים ישראלים
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:שחיינים במשחקים הפאראלימפיים היידלברג (1972)
קטגוריה:אתלטים במשחקים הפאראלימפיים היידלברג (1972)
קטגוריה:ספורטאי איל"ן
קטגוריה:ישראלים שנולדו ב-1954
חוף מינרל

שמאל|ממוזער|250px|בולענים בחוף מינרל (2005)
**חוף מינרל** הוא חוף המצוי בחלקו המערבי של ים המלח, שהופעל כחוף ציבורי על ידי קיבוץ מצפה שלם. מאז ה-1 בינואר 2015 נסגר החוף, לצד חוף עין גדי, בשל סכנת הבולענים, וגדרות תיל נפרסו לאורך קילומטרים רבים כדי למנוע מסקרנים להגיע לחופים. כמו כן נסגר הספא שהופעל בחוף מינרל לטובת שיפוצים ומאז לא נפתח מסיבות בטיחותיות- בולען שנפער מתחת לספא גרם לקריסת כלל המבנים והחנייה במקום. 

המקום עומד שומם ומהווה מקור סקרנות לאזרחים רבים שמסתכנים במעבר על הכביש שהוביל בעבר לספא וכעת עומד מוקף בולענים רבים משני צידיו. הדרך חסומה בתחילתה על ידי שער עם שלטי אזהרה רבים.

## קישורים חיצוניים

* 
* 

קטגוריה:ים המלח
מינרל
קטגוריה:מועצה אזורית מגילות ים המלח
קטגוריה:מצפה שלם
גביע הליגה הגרמנית

**גביע הליגה הגרמנית** (בגרמנית: **DFL-Ligapokal**) היה מפעל כדורגל שהתקיים בגרמניה בעונת 1972/73, ולאחר מכן בין השנים 1997 ו-2007. גביע זה היה מתקיים בתחילת כל עונת כדורגל, וכלל שש קבוצות-במרבית המקרים חמש הראשונות בבונדסליגה ומחזיקת הגביע הגרמני. מפעל זה החליף את משחק הסופר קאפ הגרמני שהתקיים עד לשנת 1996. גביע הליגה הגרמנית התקיים כאמור לאורך 11 עונות. לאחר שנתיים בהן לא התקיים מפעל קדם עונה, 2008 ו-2009, בוטל גביע הליגה הגרמנית באופן סופי והוחזר משחק הסופר קאפ במקומו.

## פורמט
בכל העונות בהן התקיים גביע הליגה הגרמנית בגרסתו המחודשת, למעט עונת 1972/73 כמובן, הטורניר כלל את חמש הקבוצות שסיימו בחמשת המקומות הראשונים בבונדסליגה בעונה הקודמת (למעט שנת 2007 בה נכללו ארבע הראשונות והקבוצה שסיימה ראשונה בליגת הבונדסליגה השנייה), ואת מחזיקת הגביע הגרמני. במידה והקבוצה שזכתה בגביע הגרמני הייתה נכנסת לטורניר גם דרך מיקומה בליגה (בבונדסליגה או בבונדסליגה השנייה לאחר שינוי הפורמט), הקבוצה הבאה להיכנס הייתה הקבוצה הבאה בדירוג בבונדסליגה הראשונה.

הטורניר היה מתקיים בשיטת נוק אאוט, כאשר הקבוצה שזכתה באליפות הבונדסליגה ומחזיקת הגביע הגרמני היו פטורות מהסיבוב הראשון. במקרה שהאלופה היא גם מחזיקת הגביע, סגנית האלופה גם הייתה זוכה בפטור מהסיבוב הראשון. ארבע הקבוצות האחרות היו מחולקות לשני משחקים שנערכו במגרשים נייטרליים, שהמנצחות בהם היו ממשיכות לסיבוב השני. בסיבוב השני חיכו שתי הקבוצות שזכו לפטור מהסיבוב הראשון לשתי הקבוצות שניצחו בסיבוב הראשון. בסיבוב השני, להבדיל מהסיבוב הראשון, המשחקים היו מתקיימים באצטדיונים הביתיים של האלופה ושל מחזיקת הגביע (או סגנית האלופה במקרה שהאלופה היא דאבליסטית). שתי הקבוצות שניצחו במשחקי הסיבוב השני, היו ממשיכות למשחק הגמר, שהיה נערך במגרש נייטרלי.

במידה ולאחר 90 דקות המשחקים היו מסתיימים בשוויון, לא התקיימה הארכה, אלא היו ממשיכים ישירות לבעיטות הכרעה מ-11 מטרים.

## היסטוריה
גביע הליגה הגרמנית התקיים לראשונה לאורך כל עונת 1972/73. הסיבה לקיום המפעל הייתה הצורך לדחות את פתיחת הליגה עקב קיומה של אולימפיאדת מינכן בספטמבר 1972, דבר שיצר עיכובים רבים בהכנות לעונה. הפורמט היה שונה בעונה זו, שכללה 32 קבוצות משתי הליגות הבכירות, שחולקו לשמונה בתים. שמונה הקבוצות שסיימו ראשונות המשיכו לרבע הגמר, והטורניר נמשך בשיטת נוק אאוט, ובסיומו זכתה במפעל המבורג, שניצחה בגמר את בורוסיה מנשנגלדבך בתוצאה 0–2. החל משנת 1987 התקיים הסופר קאפ הגרמני, משחק בודד שהפגיש בין האלופה לבין מחזיקת הגביע, ובמידה והאלופה היא דאבליסטית, היא הייתה פוגשת את סגנית האלופה. משחק זה התקיים עד לשנת 1996.

החל משנת 1997 התקיים גביע הליגה הגרמנית בפורמט החדש. תחילה השתתפו חמש הראשונות ומחזיקת הגביע, ובשנת 2007 הוחלט שאלו יהיו ארבע הראשונות בבונדסליגה, מחזיקת הגביע ואלופת הבונדסליגה השנייה. בדיעבד, עונה זו הייתה האחרונה שבה התקיים הטורניר. בשנת 2008 בוטל גביע הליגה הגרמנית עקב קיומו של יורו 2008 בקיץ זה ועומס רב על השחקנים, ובשנת 2009 הוחלט לא לקיים שום טורניר או משחק קדם עונה. החל משנת 2010 משוחק שוב הסופר קאפ הגרמני.

## היסטוריית משחקי הגמר

## טבלת זכיות

## קישורים חיצוניים

קטגוריה:תחרויות כדורגל בגרמניה
קטגוריה:תחרויות כדורגל לא פעילות
שאנטי דווי

**שאנטי דווי** (11 בדצמבר 1926 – 27 בדצמבר 1987) נולדה בדלהי, הודו. כבר בתור ילדה קטנה בתחילת שנות השלושים היא החלה לטעון כי יש לה זכרונות מחיה הקודמים. המקרה הובא לידיעתו של מהאטמה גנדי ששלח ועדה כדי לחקור את הדברים ודו"ח בעניין פורסם בשנת 1936. דו"ח נוסף שעסק בפרשה התבסס על ראינות שנערכו עימה ועם קרובי משפחה בשנת 1936 ופורסם בשנת 1952. לאחר מכן שאנטי התראיינה בפני סופר שוודי שהוציא לאור ספר על סיפור חיה בשנת 1994, הספר תורגם בשנת 1998.

שאנטי סיפרה להוריה כשהייתה בערך בת ארבע שביתה ה"אמיתי" נמצא בעיר מטורה ובו חי בעלה, במרחק של כ-145 קילומטרים מדירתם בניו דלהי. הוריה לא ייחסו חשיבות לעניין והיא ברחה מהבית בגיל שש בניסיון להגיע לבדה למטורה. לאחר שנכשלה בבריחתה, סיפרה בבית הספר כי הייתה אישה נשואה ונפטרה עשרה ימים לאחר שילדה ילד. מורתה ומנהל בית הספר שוחחו עימה ובשיחתם היא אמרה מילים ושמות הנהוגים בדיאלקט של מטורה אותו מעולם לא שמעה באוזניה. יתרה מכך, היא חשפה בפניהם את שמו של בעלה הסוחר מחייה הישנים, "קדר נת'". מנהל בית הספר איתר סוחר מהעיר מטורה העונה לשם זה ושאשתו נפטרה עשרה ימים לאחר לידת בן, שמה היה לודגי דווי. קדר נת' נסע לדלהי והתחזה לאחיו, אך שאנטי דווי זיהתה אותו מיד ואת "בנה" הראשון. היא ידעה פרטים אינטימיים על חייו עם אשתו, וכך קדר השתכנע ששאנטי דווי היא למעשה גלגול נשמתה של אשתו המנוחה. לאחר שמהאטמה גנדי שמע על המקרה, הוא נפגש עם הילדה והקים ועדה שתחקור את נכונות טענותיה. הוועדה הסיעה את שאנטי לעיר מטורה ב-15 בנובמבר 1935. היא זיהתה שם מספר חברי משפחה מחייה הקודמים, כולל את סבה. היא גילתה שבעלה לא עמד בהבטחות שהבטיח לה ערב "מותה", על כך שלעולם לא ישא אישה אחרת, ולאחר מכן חזרה לבית הוריה בדלהי. הוועדה הסיקה פה אחד ששאנטי דווי היא אכן מקרה של גלגול נשמות של לוגדי דווי המנוחה.

שאנטי לא נישאה מעולם. היא סיפרה את סיפורה בסוף שנות החמישים ושוב בשנת 1986 בריאיון עם עיתונאים. בראיון האחרון היא תיארה את חוויית סף המוות שחוותה כאשר הייתה לודגי דווי. עיתונאי אחר המשיך לראיין ולהיפגש עימה גם בשנת 1987, השיחה האחרונה ביניהם נערכה ארבעה ימים לפני יום פטירתה, ב-27 בדצמבר 1987.

## ראו גם

* גלגול נשמות
* חוויית סף מוות

## קישורים חיצוניים

* 
* ביובריינקו, שאנטי דווי - סיפור הודי של לידה מחדש שהשאיר את העולם בשוק, גלגול נשמות, יוטיוב, 1 באוקטובר 2021

קטגוריה:גלגול נשמות
קטגוריה:על-טבעי
קטגוריה:תורת הנסתר
קטגוריה:חיים לאחר המוות
קטגוריה:ילידות 1926
קטגוריה:הודים שנולדו ב-1926
קטגוריה:נפטרות ב-1987
קטגוריה:נפטרים ב-1987
בלטימורה

**בלטימורה** (**Baltimora**) הייתה להקה איטלקית שפעלה בשנות ה-80. לעיתים קרובות הם נחשבים ללהקה של להיט אחד בארצות הברית ואנגליה עקב ההצלחה שחוו עם השיר "Tarzan Boy" לעומת שיריהם האחרים. בארצות אירופאיות אחרות ובהן מולדתם איטליה הלהקה זכתה להצלחה רבה יותר.

## היסטוריה
בתחילת 1984, מאוריציו באסי, מפיק מוזיקלי ומוזיקאי ממילאנו, פגש את ג'ימי מקשיין, יליד דרי, צפון אירלנד. מקשיין היה טכנאי רפואי שעבד עבור הצלב האדום בצפון אירלנד. ביחד הם החליטו ליצור להקה בהובלת מקשיין אשר היה רקדן מוכשר ובעל קול טוב. באסי גייס מוזיקאים שונים כדי להקליט את האלבום הראשון של הלהקה, כולל ג'ורג'יו קוקילבו על הגיטרה וגבריאלה מלוטי על התופים. המראה של מקשיין היה מאופיין בגדים רפויים וראוותניים, ובמהרה אומץ על ידי באסי וכל שאר חברי הלהקה, שהופיעו על הבמה עם תסרוקות ראוותניות ובלבוש אדום ורפוי עם משקפיים.
כמה מקורות מציינים שמי ששר את הקולות המובילים היה מאוריציו באסי ושהקולות המשניים בוצעו על ידי מקשיין. עיקר כתיבת השירים התבצעה על ידי באסי ונעימי חאקט אך מקשיין כתב את המילים לכמה משירי הלהקה וביניהם "survivor in love"

### ההצלחה עם "Tarzan Boy"
הסינגל הראשון של בולטימורה Tarzan Boy שוחרר בקיץ של 1985 והפך להצלחה מיידית באירופה. הסינגל הגיע למקום ה-6 ברשימת הסינגלים המובילים באיטליה ונכנס לרשימת חמשת הסינגלים הראשונים במדינות רבות ביניהן גרמניה, שווייץ, אוסטריה, שוודיה, צרפת, הולנד ונורווגיה. באוגוסט 1985 הגיע השיר למקום ה-3 במצעד הפזמונים האנגלי.

## סגנון
הסגנון של בלטימורה מתואר בעיקר כ"דיסקו איטלקי" ולעיתים כחלק ממוזיקת הגל החדש.

## קישורים חיצוניים

## הערות שוליים

קטגוריה:להקות איטלקיות
קטגוריה:אמני קפיטול רקורדס
קטגוריה:להקות שהוקמו בשנת 1985
קטגוריה:להקות שהתפרקו בשנת 1987